CELEX: C2004/284/40
Language: fi
Date: 2004-11-20 00:00:00
Title: Asia T-331/04: Stephen Storkin 11.8.2004 Euroopan yhteisöjen komissiota vastaan nostama kanne

20.11.2004   
            
            
               FI
            
            
               Euroopan unionin virallinen lehti
            
            
               C 284/20
            
         Stephen Storkin 11.8.2004 Euroopan yhteisöjen komissiota vastaan nostama kanne
   (Asia T-331/04)
   (2004/C 284/40)
   Oikeudenkäyntikieli: saksa
   Stephen Stork, kotipaikka Chaumont-Gistoux (Belgia), on nostanut 11.8.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajana on Rechtsanwalt Bernd Arians.
   Kantaja vaatii, että
   
               —
            
            
               komission 5.5.2004 kantajan valituksen johdosta tekemä päätös sekä komission 10.12.2003 tekemä päätös kantajan sijoittamisesta palkkaluokkaan A 7 kumotaan
            
         
               —
            
            
               komissio velvoitetaan tekemään kantajan palkkaluokan osalta uusi perusteltu päätös
            
         
               —
            
            
               komissio velvoitetaan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja riitauttaa komission päätöksen, jossa hänet on sijoitettu palkkaluokkaan A 7 palkkatasolle 03. Kantaja nojautuu siihen, että henkilöstösääntöjen 31 artiklan 2 kohdan soveltamisessa on tehty arviointivirhe.
   Kantaja väittää, että riitautetussa päätöksessä ei ole otettu huomioon kantajan työkokemuksen laatua koskevia tosiseikkoja, jotka ovat aivan olennaisia palkkaluokkaan sijoittamisen kannalta, ja että näiden tosiseikkojen merkityksellisyydelle ei ole annettu arvoa sijoitettaessa kantaja ensimmäiseen virkaansa ja että vastaajan tarpeiden tyydyttäminen on tältä osin toteutettu virheellisesti.
   Kantaja vetoaa myös arviointivirheeseen, luottamuksensuojan ja yhdenvertaisen kohtelun periaatteiden loukkaamiseen sekä menettelyvirheeseen ja perusteluiden virheellisyyteen.